જેમનાં ઘરમાં પાણી ભરાયા તેમની નામાવલિ જોતાં સંજય હળપતિ, મનીષ હળપતિ, યોગેશ હળપતિ, અજય હળપતિ, ઉજ્જવલ હળપતિ, ગોપાલ હળપતિ, સાગર હળપતિ અને લાલુ નાયકના ઘરનો સમાવેશ થાય છે. ચાર ઘરમાં તો સાંજ સુધી પાણી ભરાઇ રહ્યાં હતા. વિજલપોર પાલિકાએ આ અસરગ્રસ્તોનાં સ્થળાંતરની તથા ભોજન વ્યવસ્થાની તજવીજ કરી હતી. આ વિસ્તાર નજીક નવસારીની હદમાં બાંધકામો થતા વરસાદી પાણીના નિકાલ ન થતાં સમસ્યા સર્જાઇ હતી. છેલ્લા પાંચેક વર્ષથી સમસ્યા સર્જાઇ રહી હોવા છતાં ઉકેલ આવ્યો નથી.